星玄|水瓶女周冬雨遊韓晒驚艷素顏照 氣質激似「韓劇女王」
2024年04月27日 00:00
東網電視
更多新聞短片
今日係4月27日農曆三月十九,幸運星係水瓶座,可考慮與朋友合夥投資,對方可帶旺財運。「三金影后」周冬雨就係水瓶座,自2015年就成立個人工作室,多年來接拍無數影視作品,早前忙於拍攝新劇《法醫童言》,接下來又要準備開拍新戲《朝雲暮雨》,可以話做到無停手,周冬雨你咁好運,有冇諗過同朋友合夥投資,開多個副業,話唔埋賺到盆滿鉢滿。
早喺本月初,周冬雨到韓國旅遊,並上載兩張素顏照到社交網,相中見周冬雨穿上白恤衫配西裝外套,再加上背景,從而令相片有充滿電影及韓劇氛圍感,豈料日前被韓國網民看到,並將相片轉到另一社交平台,旋即獲得大量網民激讚,甚至有人表示:「周冬雨呢幾張相,有韓劇女王金高銀氣質」。消息從韓國傳回內地,並即登上熱搜,更有「周冬雨素顏照 韓國」嘅關鍵字,可見周冬雨嘅魅力有多大。
至於是日最旺生肖係龍,財運上升,積蓄增多,物質生活無憂。范冰冰嘅細佬范丞丞就係肖龍,佢貴為內地人氣流量男星,代言、商演多不勝數,再加上喺今年初同楊紫合拍嘅劇集《要久久愛》,不但成為2024首部最快熱度破萬劇集,嚟緊仲會喺韓國播出,丞丞嘅財運又點會唔上升。